**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2024-07-31

 Paryžius

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2024-07-01 | „Renault“ reikšmingai keičia elektromobilių baterijų panaudojimo strategiją, įtraukdama mažiau galingus, bet pigesnius LFP (ličio-geležies-fosfato) akumuliatorius į savo elektrinių transporto priemonių asortimentą, įskaitant sportinę markę „Alpine“. „Renault“ pasirašė penkerių metų sutartis su Kinijos „CATL“ ir Korėjos „LG“ kompanijomis dėl LFP akumuliatorių tiekimo iš jų gamyklų Vengrijoje ir Lenkijoje. Šių gamyklų geografinis artumas, palyginti su Azija, turėjo įtakos sprendimui, nes LFP technologija tampa vis labiau konkurencinga Europoje. 2026 m., „Renault“ pasiūlys LFP baterijas visuose savo elektrinių transporto priemonių modeliuose, įskaitant „Alpine“, taip sumažindama bendrą automobilio kainą ir paversdama juos patrauklesnius platesniam klientų ratui. Tai taip pat padės „Renault“ geriau konkuruoti su Kinijos gamintojais ir užtikrinti tiekimo grandinės saugumą, diversifikuojant akumuliatorių tiekėjus. | <https://www.lesechos.fr/industrie-services/automobile/renault-rebat-les-cartes-de-son-approvisionnement-en-batteries-2105118>  | „Renault“ pastangos išplėsti pirkėjų ratą |

|  |  |  |  |
| --- | --- | --- | --- |
| 2024-07-03 | Prancūzijoje suaktyvėjo projektai susiję su elektriniais automobiliais, kuriuose dalyvauja Kinijos technologijos ir įmonės. 2024 m. „Choose France“ susitikime buvo paskelbta apie prancūzų įmonės „Axens“ ir Kinijos įmonės „Lico“ bendradarbiavimą kuriant katodų (elektromobiliams skirtų baterijų komponentų) gamyklą Aukštutinės Prancūzijos (Hauts-de-France) regione. Šis projektas sukurs 600 darbo vietų, o jo investicijų vertė sieks 600 milijonų eurų. Kitas panašus projektas yra „Orano“ ir „XTC Energy“ 1,7 milijardo eurų vertės investicijos taip pat Aukštutinės Prancūzijos regione. Europa sparčiai skatina elektrinių transporto priemonių naudojimą. Nuo 2035 m. visos naujos transporto priemonės turės būti elektrinės. Kinijos įmonės, tokios kaip „Lico“ ir „XTC Energy“, yra labai svarbios šiems projektams dėl jų inovatyvumo ir gamybos pajėgumų. Bendradarbiavimas su Kinijos įmonėmis tapo būtinybe, atsižvelgiant į jų dominuojančią padėtį pasaulinėje elektrinių transporto priemonių rinkoje. Prancūzijos ir Europos siekis plėtoti elektrinių automobilių pramonę verčia pripažinti ir spręsti technologinį atsilikimą. Čia Kinijos įmonės vaidina svarbų vaidmenį, tačiau būtina derėtis dėl sąlygų siekiant apsaugoti Europos interesus. Bendros įmonės, kurios skatina technologijų perdavimą yra laikomos naudingomis Europai, nes jos kuria darbo vietas, pridėtinę vertę ir mokesčius vietiniu lygiu. Tai atspindi ir platesnę tendenciją, kurioje Kinijos automobilių gamintojai siekia plėstis į Europą, tikėdamiesi tapti pagrindiniais pasauliniais eksportuotojais iki 2030 metų. | <https://www.lefigaro.fr/conjoncture/dans-l-automobile-ce-sont-les-francais-qui-prennent-les-idees-aux-chinois-20240703> | Elektromobilių pramonė: Prancūzijos ir Kinijos bendradarbiavimas |
| 2024-07-082024-07-10 | Liepos 9 d. iš Kuru kosminio aerodromo sėkmingai paleista "Ariane-6" raketa. Šiuo paleidimu Europa atkūrė savo suverenitetą kosmoso sektoriuje. Programa, kurią Europos kosmoso agentūra (EKA) pradėjo 2014 m. gruodį, vėlavo ketverius metus, ja buvo siekiama atsakyti į Elono Musko, kuris su "SpaceX" sumažino paleidimo kainas daugiau kaip 40 % - iki maždaug 60 mln. dolerių, veiksmus. Po šio bandomojo skrydžio, metų pabaigoje planuojamas pirmasis komercinis skrydis. Skrydžių daugės laipsniškai: nuo dviejų paleidimų šiais metais iki šešių 2025 m., aštuonių kitais metais ir dešimties 2027 m. | <https://www.lemonde.fr/economie/article/2024/07/08/la-fusee-ariane-6-en-piste-pour-son-premier-lancement_6247704_3234.html> <https://www.lemonde.fr/economie/article/2024/07/10/avec-le-succes-du-lancement-d-ariane-6-l-europe-retrouve-l-acces-a-l-espace_6248288_3234.html>  | Paleista "Ariane-6"  |
| 2024-06-30 – 2024-07-30 | 2024 m. spalio 19-23 d. Paryžiuje vyksianti tarptautinė maisto pramonės paroda „Salon International de l'Alimentation –SIAL“ minės 60-metį. Pasaulinio maisto sektoriaus inovatorius suburianti paroda „SIAL Paris 2024“, skirta visiems maisto pramonės dalyviams, įskaitant platinimo, importo ir eksporto, bei viešojo maitinimo, žemės ūkio ir maisto pramonės šakas. Renginyje organizuojama įvairialypė paroda, apimanti įvairias produktų kategorijas, pvz, gėrimus, mėsą, grūdus, ekologiškus ir sveikatingumo produktus. Renginyje bus pristatomos ateities tendencijos ir inovacijos maisto sektoriuje. Taip pat, „SIAL Paris 2024“ surengs keturis svarbius aukščiausiojo lygio susitikimus, kuriuose bus aptariamos itin svarbios temos: tvari tiekimo grandinė, įmonių socialinė atsakomybė, dirbtinio intelekto ir pažangiųjų technologijų poveikis bei kylančios tendencijos Afrikos žemyne. | <https://www.agro-media.fr/agenda/sial-paris-2024-60-ans-dinnovation-alimentaire-mondiale>[SIAL Paris](https://www.sialparis.com/fr-FR) | Tarptautinė maisto pramonės paroda „Sial“ |
| 2024-07-29 | Straipsnyje nagrinėjama skirtinga MVĮ vadovų reakcija į dirbtinio intelekto, ypač ChatGPT, atsiradimą. Ši technologija nuo pat jos paleidimo 2022 m. pabaigoje sulaukė didelio susidomėjimo dėl savo gebėjimų kurti tekstą, vaizdus ir vaizdo įrašus. Tačiau tarp įmonių vadovų vis dar vyrauja atsargumas.BCG tyrimas atskleidė, kad 90 proc. vadovų, prieš diegdami dirbtinį intelektą, laukia rezultatų, nurodydami susirūpinimą dėl investicijų grąžos ir duomenų saugumo. 2024 m. kovo mėn. apklausos duomenimis, 72 proc. mažųjų ir vidutinių įmonių vadovų dar neįdiegė dirbtinio intelekto, nes nėra tikri dėl jo praktinio pritaikymo. Nepaisant to, kai kurie vadovai, pavyzdžiui, Clément Méry iš „Willy anti-gaspi“, pradėjo naudoti „ChatGPT“ konkrečioms užduotims automatizuoti, atidžiai tikrindami gautą informaciją.Dominique Monera iš IA Académie pastebi, kad DI gali sukelti nerealių lūkesčių, ir pažymi, kad daugelis MVĮ pastebi, jog jų darbuotojai naudoja AI priemones be oficialios priežiūros, o tai kelia pavojų saugumui. Be to, tokios priemonės, kaip „Microsoft Copilot“, daro dirbtinį intelektą prieinamesnį, tačiau jų diegimo sąnaudos išlieka didelės.Vadovai siekia suderinti inovacijas ir saugumą, daug dėmesio skirdami kibernetiniam saugumui. | <https://www.lefigaro.fr/entrepreneur/chatgpt-a-donne-naissance-a-un-fantasme-le-grand-tatonnement-des-dirigeants-de-pme-face-a-l-ia-20240607> | Dirbtinis intelektas ir jo diegimo iššūkiai MVĮ  |
| 2024-07-29 | Japonijos laikraščio „Nikkei“ duomenimis, „Mitsubishi Motors“ ruošiasi prisijungti prie „Honda“ ir „Nissan“ strateginės partnerystės, kad padidintų savo konkurencingumą itin konkurencingoje automobilių rinkoje. Susidurdami su vis didesniais iššūkiais elektrinių transporto priemonių sektoriuje, trys Japonijos automobilių gamintojai siekia bendradarbiauti įgyvendinant bendrus projektus, įskaitant standartinės borto programinės įrangos standartizavimą ir transporto priemonių linijų optimizavimą. Prie „Honda“ ir „Nissan“, kurios jau anksčiau buvo paskelbusios apie ketinimą bendradarbiauti kuriant elektrinius ir programinės įrangos sprendimus, dabar prisijungė ir „Mitsubishi“.  | <https://www.lefigaro.fr/societes/automobile-mitsubishi-motors-veut-s-allier-a-honda-et-nissan-selon-un-media-japonais-20240729> | Automobilių pramonė – partnerystės  |

|  |
| --- |
| **Investicijoms pritraukti į Lietuvą aktuali informacija** |
| 2024-06-10  | Prancūzijos investicijos Švedijoje2024 m. birželio 20 d. duomenimis, Prancūzija yra 11-a didžiausia užsienio investuotoja Švedijoje - 6,6 mlrd. eurų tiesioginių užsienio investicijų (TUI), kurios sudaro 1,8 % visų Švedijos TUI. Nuo 2000-ųjų pradžios Prancūzijos įmonės gerokai padidino savo aktyvumą Švedijoje: Prancūzijos patronuojamųjų įmonių skaičius patrigubėjo, o darbuotojų skaičius padvigubėjo.Apie 500 Prancūzijos bendrovių Švedijoje veikia per 522 dukterines įmones (filialus), kuriose dirba 53 337 darbuotojai, iš kurių 83 proc. dirba paslaugų sektoriuje (pvz., Sodexo, Keolis, Transdev, Capgemini). Prancūzija, po Šiaurės šalių, JAV ir Vokietijos, yra viena iš labiausiai įsitvirtinusių užsienio rinkos dalyvių Švedijoje. Pažymėtina, kad Prancūzija yra trečia pagal dydį užsienio darbdavė IRT sektoriuje.Prancūzijos investicijos daugiausia sutelktos transporto (įskaitant pramoninius komponentus), verslo paslaugų (ypač IT) ir žemės ūkio ir maisto pramonės srityse. Svarbiausi sektoriai, kuriais domimasi, yra šie:* Transportas: Tokios bendrovės kaip “Keolis“ ir “Transdev“ dominuoja Stokholmo ir kitų regionų viešojo transporto sektoriuje.
* Verslo paslaugos: “Sodexo“, “Veolia“ ir “Ramsay Santé“ teikia įvairias paslaugas - nuo atliekų tvarkymo iki sveikatos priežiūros.
* Gamyba: “Alstom“ ir “Saint-Gobain“ yra svarbūs darbdaviai, investuojantys į geležinkelių įrangą ir statybines medžiagas.

Ataskaitoje pabrėžiama, kad Prancūzijos bendrovės strategiškai įsigyja vietos įmones, pavyzdžiui, „Pernod Ricard“ įsigijo bendrovę „Absolut Company“, kuri yra didžiausia Prancūzijos investicija Švedijoje. Prancūzijos įmonės taip pat naudojasi energetikos pertvarkos galimybėmis, o tokios įmonės kaip „Vinci Energies“ ir „Schneider Electric“ pirmauja energijos vartojimo efektyvumo paslaugų srityje.Informacinių ir ryšių technologijų (IRT) sektoriuje tokios Prancūzijos įmonės kaip „Capgemini“, „Alten“ ir „Ubisoft“ yra svarbūs darbdaviai. Mažmeninės prekybos ir vartojimo prekių sektoriai, nors ir veikia, Švedijoje yra mažiau paplitę, o tokios bendrovės kaip „Danone“ ir „L'Oréal“ daugiausia dirba Stokholmo apylinkėse.Apskritai Prancūzijos investicijos Švedijoje atspindi platų ir vis didėjantį įvairių pramonės šakų dalyvavimą, o tai rodo, kad Prancūzija vaidina svarbų vaidmenį Švedijos ekonomikoje. | <https://www.tresor.economie.gouv.fr/Articles/2021/11/30/presence-et-investissements-francais-en-suede>pilna ATASKAITA: <https://www.tresor.economie.gouv.fr/Articles/2ecaf76d-91a6-4506-9e24-042d23bc91e7/files/72f80eea-bb60-40c4-a245-f50eceef38ef> | FR investicijos į Švediją (birželio mėn. žinios, tačiau g.b. naudingos) |

|  |  |  |  |
| --- | --- | --- | --- |
| 2024-07-01 | ,,Carrefour” įsigijo 60 „Cora“ ir 115 „Match“ parduotuvių iš Belgijos grupės ,,Louis Delhaize” už 1,05 mlrd. eurų. „Cora“ parduotuvės bus pervadintos į „Carrefour“, o „Match“ išlaikys savo pavadinimą. Šis ,,Carrefour” įsigijimas yra didžiausias nuo 1999 metų. „Cora“ ir „Match“ parduotuvės sudaro apie 2,4 % Prancūzijos maisto prekybos rinkos ir pagal dabartinius duomenis jų parduotuvėse šiuo metu dirba 22 000 žmonių.Nuo spalio „Cora“ parduotuvės sumažins kainas bent 10 % maždaug 3 000 produktų. Įmonė planuoja išlaikyti įsigytų parduotuvių valdymą tiesiogiai, o ne per frančizę ar nuomą.Šis įsigijimas „Carrefour“ užtikrins 2-ąją vietą po „E.Leclerc“, valdančio kone ketvirtadalį rinkos, ir leis išlaikyti pozicijas prieš „Les Mousquetaires/Intermarché“, kurie perpirko daugybę „Casino” grupei priklausiusių parduotuvių. | <https://www.lemonde.fr/economie/article/2024/07/01/carrefour-rachete-officiellement-les-magasins-cora-et-match_6245890_3234.html> | ,,Carrefour’’ perka ,,Cora’’ ir ,,Match’’ parduotuves |
| 2024-07-24 | Prancūzijos bankas „BNP Paribas“ per antrąjį ketvirtį gavo 3,4 mlrd. eurų grynojo pelno, daugiausia dėl investicinės bankininkystės veiklos, o pajamos padidėjo 8 %. Nepaisant politinio nestabilumo Prancūzijoje, bankas pasiekė geriausius antrojo ketvirčio rezultatus per pastaruosius dešimt metų. Tuo tarpu pusmečio grynasis pelnas buvo 6,5 mlrd. eurų, t. y. 10 proc. mažesnis nei 2023 m. (tam didžiausia įtaka padarė „Bank of the West“ pardavimas). Bankas patvirtina savo tikslus 2024 m., numatydamas daugiau kaip 2 % pajamų augimą, palyginti su 2023 m. ir didesnį nei 11,2 mlrd. eurų grynąjį pelną. 2024 m. antrąjį pusmetį „BNP Paribas“ taip pat planuoja 650 mln. eurų sumažinti savo sąnaudas pagal 2024 m. kovo mėn. paskelbtą taupymo planą.  | https://www.lefigaro.fr/societes/bnp-paribas-confiant-pour-le-reste-de-l-annee-20240724 | „BNP Paribas“ geri rezultatai nepaisant politinio nestabilumo Prancūzijoje |

|  |
| --- |
| **Lietuvos verslo plėtrai aktuali informacija** |
| 2024-07-02 | Europos Komisijos paskelbtoje antrojoje Skaitmeninio dešimtmečio pažangos ataskaitoje teigiama, kad Prancūzijos skaitmeninė infrastruktūra yra viena geriausių Europoje, tačiau šalies įmonių skaitmeninimas tebėra didžiausia šalies silpnybė. Prancūzija vis dar atsilieka nuo Europos vidurkio pažangiųjų technologijų, tokių kaip debesija, dirbtinis intelektas ir duomenų analizė, diegime. Briuselis į tokį įmonių atsilikimą žiūri kritiškai, nes Prancūzijos, kaip antros pagal dydį Europos ekonomikos valstybės, rezultatai daro didelę įtaką visos ES rezultatams. Todėl Komisija ragina Prancūziją imtis papildomų priemonių ir gerinti dabartinę situaciją. | <https://www.lesechos.fr/tech-medias/hightech/developpement-numerique-la-france-forte-en-infrastructure-mais-faible-en-digitalisation-dentreprises-2105408>  | Skaitmeninė plėtra |
| 2024-07-02 | Prancūzijos privatūs investuotojai nekilnojamojo turto sektoriuje susiduria su iššūkiais ir neapibrėžtumu. Didėjant paklausai, pasiūla juda priešinga kryptimi. Nepaisant pastaruoju metu sumažėjusių palūkanų normų ir kainų, pirkėjai nebegali finansuoti savo investicijų. Prie to prisideda ir atgrasomasis poveikis, kurį daro įpareigojimai atlikti energetinę objektų renovaciją ir nuolat besikeičiantys, nuomą reguliuojantys mokesčiai. Pvz., 2024 m. Finansų įstatymas ir siūlomos trumpalaikės nuomos taisyklės, buvo įšaldytos, todėl investuotojai neturi aiškių gairių kaip toliau elgtis. Šių įstatymų galiojimo sustabdymas sukuria dar didesnį neapibrėžtumą rinkoje, kuri ir taip kenčia dėl nepakankamo naujo nekilnojamojo turto projektų skaičiaus ir didelių renovacijų išlaidų. Investuotojus taip pat gąsdina fiskalinis neapibrėžtumas: naujausi mokesčių įstatymų pakeitimai, turintys įtakos nuomos pajamoms, ypač už nuomą su baldais, padidina investuotojų painiavą. Dėl šių priežasčių dauguma tarptautinių potencialių investuotojų buvo priversti sustabdyti savo projektus. | <https://www.lesechos.fr/patrimoine/immobilier/immobilier-ces-trois-sujets-explosifs-pour-linvestissement-locatif-2105170> | Nekilnojamas turtas |
| 2024-07-08 | „Tarmac Aerosave“, Europos lyderė orlaivių saugojimo, perdirbimo ir techninės priežiūros srityje, toliau plečia savo veiklą. „Airbus“, „Suez“ ir „Safran“ 2007 m. įkurta bendrovė, siekdama ekologiškai perdirbti senus orlaivius, paįvairino savo veiklos pobūdį nuomos kompanijų ir oro linijų lėktuvų techninės priežiūros ir saugojimo paslaugomis, nes vien perdirbimas nėra pelningas. Bendrovė investuoja 10 milijonų eurų į naujų pastatų ir infrastruktūros plėtrą Prancūzijoje, Tarbes Lourdes oro uoste. Iki 2025 m. yra planuojama išplėsti atsarginių dalių sandėliavimo pastatą ir logistikos platformą. Bus statomi nauji biurai ir automobilių stovėjimo aikštelės. Bendrovė ,,Tarmac Aerosave“ taip pat stato naują angarą Ispanijoje, skirtą Airbus A380 orlaivių techninei priežiūrai, kurio vertė – 14 milijonų eurų. Įmonė jau naudojasi dideliu angaru, kuriame gali tilpti du A380 lėktuvai, ir šiuo metu užsiima šių lėktuvų priežiūra ir perdirbimu. Pandemijos metu bendrovė laikė iki 235 nenaudojamų lėktuvų, o dabar – apie 120. Su aviacijos transporto atsigavimu ,,Tarmac Aerosave“ per pastaruosius dvejus metus sugrąžino į rinką rekordinį 264 lėktuvų skaičių. Įmonės veikla taip pat apima naują įmonę „Chengdu”, Kinijoje, kurioje dirba 76 darbuotojai. 2023 m. ,,Tarmac Aerosave” pajamos viršijo 80 milijonų eurų, o įmonėje dirba 530 darbuotojų. Bendrovė išsiskiria gebėjimu perdirbti 90 % lėktuvo masės, išskyrus kompozitus. | <https://www.lesechos.fr/pme-regions/occitanie/tarmac-aerosave-investit-dans-la-maintenance-a-tarbes-2106383> | Orlaivių perdirbimo ir priežiūros lyderė „Tarmac Aerosave“ investuoja į techninę priežiūrą |
| 2024-07-09 | „Stellantis“ iki 2026 m. pristatys šešis naujus hibridinius automobilius. Korporacija, įsteigta po koncernų „PAS Peugeot – Citroen“ ir „Fiat Chrysler Automobiles“ įmonių susijungimo, pranešė, kad stiprins hibridinių trasporto priemonių pasiūlą Europoje, nes elektromobilių pardavimai krenta. 2024 m. grupės pasiūloje 30 hibridinių modelių (nauji Citroen C3, Peugot 3008, Alfa Romeo Junior), o iki 2026 m. planuojama išleisti dar šešis naujus modelius. Pasak „Stellantis“, jų maža baterija (0,9 kWh) leidžia nuvažiuoti iki vieno kilometro neįjungus šiluminio variklio, todėl vidutinės sąnaudos ir išmetamųjų teršalų kiekis yra 20% mažesnės nei įprasto variklio. Su šiais varikliais bus montuojami tiek kompaktiški modeliai, tiek didesni automobiliai, tokie kaip ,,Jeep Compass“ ir ,,Citroen C5 Aircross“. Grupė savo gamyklose Metze (Rytų Prancūzijoje) ir Turine ( Italijoje) per metus gali pagaminti iki 1,2 milijono hibridinių variklių. 2023 m. iš viso parduota 1,9 milijono automobilių.Hibridiniai automobiliai (benzininiai ir dyzeliniai su elektriniu varikliu, kurio negalima prijungti prie terminalo) buvo vienintelė kategorija, kuri gegužę Europoje augo (+16,2 proc. per metus), o elektrinių ir kitų variklių pardavimai sumažėjo. „Stellantis“ užimama rinkos dalis siekia beveik 30 proc., tačiau šia paklausa labiausiai pasinaudojo pionierė „Toyota“ su Prancūzijoje pagamintu hibridiniu „Yaris“. | [Stellantis va lancer six nouveaux véhicules hybrides d’ici 2026 (lefigaro.fr)](https://www.lefigaro.fr/societes/stellantis-va-lancer-six-nouveaux-vehicules-hybrides-d-ici-2026-20240709) | „Stellantis“ plečia hibridinių automobilių pasiūlą |
| 2024-07-16 | Nuo 2024 m. pradžios, Prancūzijos Fintech įmonės sudarė daugiau nei 50 sandorių, kurių vertė siekė 560 milijonų eurų. Šis rodiklis, nors ir mažesnis nei rekordiniai 2022 m., gali rodyti tam tikrą sektoriaus atsigavimą. Per šį laikotarpį buvo ypač aktyviai vykdomi susijungimai ir įsigijimai, padidėjo užsienio investuotojų dalis, taip pat išaugo sutelktinio finansavimo ir skolinimosi priemonių naudojimas. Apie tai skelbiama France FinTech (Prancūzijos Fintech, Insurtech ir Regtech asociacija) pusmetinėje sektoriaus ataskaitoje. Prancūzijos Fintech sektorius veikia stabiliai, o įmonių apyvarta auga. Mišrūs komercinio platinimo modeliai (tiesioginis ir per partnerystes) užima vis didesnę rinkos dalį. Nepaisant iššūkių, sektorius puikiai demonstruoja atsparumą ir gebėjimą prisitaikyti prie naujų sąlygų.France FinTech taip pat jau kviečia dalyvauti 9-ąjame kasmetiniame ,,FinTech R:Evolution” renginyje š.m. spalio 17 d. Paryžiuje už palankesnę kainą. Šis renginys tapo svarbiausiu kasmetiniu novatoriškų finansų sektoriaus atstovų susitikimu, pritraukiančiu 2000 dalyvių ir daugiau nei 350 Fintech, Insurtech ir Regtech įmonių. Renginio metu vyks daugybė konferencijų, diskusijų ir debatų, kuriuose pagrindinis dėmesys bus skiriamas sektoriaus iššūkiams ir naujovėms. | <https://francefintech.org/france-fintech-publie-le-bilan-semestriel-des-fintech-francaises-ne-rien-lacher-et-presente-la-9eme-edition-de-fintech-revolution-fft24-paths-of-trust/><https://francefintech.org/fft24/> | Prancūzijos Fintech sektoriaus aktualijos |
| 2024-07-30 | Prancūzijoje statybos leidimų skaičius smuko į istorines žemumas. Nuo 2023 metų liepos iki 2024 metų birželio buvo išduoti tik 347 900 būstų statybos leidimų, tai yra 15,3% mažiau nei ankstesniais metais. Daugiau sumažėjo vienbučių namų leidimų (-18,1%) nei daugiabučių (-13,7%). Specialios paskirties gyvenamosios patalpos, tokios kaip studentų ir senjorų būstai, patyrė mažesnį sumažėjimą (-6,6%).Hauts-de-France ir Bretagne regionai buvo mažiau paveikti, su sumažėjimu atitinkamai 1,4% ir 5%, tuo tarpu labiausiai įtemptuose regionuose, tokiuose kaip Île-de-France ir Auvergne-Rhône-Alpes, sumažėjimai siekė iki -23,5%.Taip pat žymiai sumažėjo pradėtų statybos projektų skaičius – nuo 2023 metų liepos iki 2024 metų birželio pradėta tik 272 800 naujų projektų, tai yra 21,8% mažiau. Ši krizė priskiriama prie augančių statybos išlaidų, griežtesnių aplinkosaugos reikalavimų, didesnių palūkanų normų ir sumažėjusių viešųjų paramos priemonių.Dėl šios situacijos darbo vietų praradimas tapo rimta problema. Prancūzijos statybos federacija prognozuoja iki 90 000 darbo vietų praradimą iki 2024 metų pabaigos, o iki 2025 metų vidurio gali prireikti net 150 000 darbo vietų. | <https://www.lesechos.fr/industrie-services/immobilier-btp/le-nombre-de-permis-de-construire-chute-a-un-plus-bas-historique-2111189> | Statybų sektorius  |
| 2024-07-30 | **Prancūzijos įmonių imlumas inovacijoms** Prancūzijoje rizikos vengimo kultūra trukdo įmonėms pakankamai greitai inovuoti. Pasak BCG atlikto tyrimo, nors 83 % organizacijų laikosi nuomonės, kad inovacijos yra viena iš pagrindinių prioritetų, tik 3 % yra tikrai pasirengusios aktyviai inovuoti.Tyrimas atskleidžia didelį skirtumą tarp skubaus inovacijų poreikio, būtino tvariam pereinamojo laikotarpio užtikrinimui, ir tikrosios įmonių inovacijų galimybės. Mikaël Le Mouëllic iš BCG pažymi, kad įmonės susiduria su įvairiais barjerais, tokiais kaip aiškios strategijos trūkumas, silpna valdymo struktūra ir talentų stoka.Prancūzijoje 47 % vadovų nurodo aiškios strategijos trūkumą, 43 % pabrėžia prastą valdymą, o 43 % nurodo problemas, susijusias su talentais, kaip pagrindines kliūtis. Le Mouëllic pažymi, kad inovacijos neperduodamos į produktus pakankamai greitai ir technologijų pažanga neatitinka reikiamų mastų.Tyrime taip pat pabrėžiama, kad JAV inovacijų aplinka yra palankesnė dėl ilgalaikių inovacijų tradicijų, palyginti su Prancūzijos rizikos vengimo kultūra. Le Mouëllic pabrėžia, kad reikia didinti skaitmenizavimą ir dirbtinio intelekto naudojimą, kad būtų pagerinti inovacijų procesai.Įmonės, kurios nepajėgia greitai inovuoti, rizikuoja prarasti konkurencinį pranašumą ir susiduria su neaiškia ateitimi, priklausydamos nuo esamų pajamų šaltinių, tačiau susidurdamos su ilgalaikės tvarumo problemomis. | [Le nombre de permis de construire chute à un plus bas historique | Les Echos](https://www.lesechos.fr/industrie-services/immobilier-btp/le-nombre-de-permis-de-construire-chute-a-un-plus-bas-historique-2111189) | Prancūzijos įmonės ir inovacijos  |
| **Lietuvos turizmo sektoriui aktuali informacija** |

|  |  |  |  |
| --- | --- | --- | --- |
| 2024-07-01 | ,,Air France” vertinimu tarptautiniai turistai šią vasarą vengia Paryžiaus, o prancūzai atideda savo atostogas. Tai lemia mažesnę skrydžių paklausą ir rezervacijų skaičių. ,,Air France” ir jos pigių skrydžių filialas ,,Transavia France” praneša, kad neturės naudos iš Olimpiados, jų pajamos per vasaros sezoną sumažės. Prancūzai rezervuoja mažiau tarptautinių skrydžių iš sostinės, prisidedant prie pajamų ir bilietų kainų sumažėjimo. Lyginant su kitais, skrydžiai į ir iš Paryžiaus yra mažiau paklausūs, nei skrydžiai į kitus svarbius Europos miestus. Net ir vidaus skrydžiai rodo žemesnę nei įprasta paklausą liepą ir rugpjūtį.Dėl šios situacijos ,,Air France-KLM” prognozuoja pajamų sumažėjimą nuo 160 iki 180 milijonų eurų per laikotarpį nuo birželio iki rugpjūčio. Paryžiaus turizmo barometras birželio mėnesį rodė, kad liepos mėnesį, prieš olimpines žaidynes, tarptautinių oro kelionių atvykimų sumažėjo 14,8%. Gegužės antroje pusėje ir birželį tarptautinių atvykimų skaičius jau buvo sumažėjęs 7,3%. Paryžius susiduria su turistų trūkumu prieš olimpines žaidynes, o tai neigiamai veikia aviakompanijų pajamas ir skrydžių paklausą. | <https://www.lefigaro.fr/societes/jo-paris-2024-air-france-s-attend-a-une-baisse-de-ses-revenus-cet-ete-20240701><https://www.lefigaro.fr/societes/air-france-va-traverser-une-zone-de-turbulences-pendant-les-jeux-olympiques-20240701> | Turizmo sektoriaus tendencijos |

|  |  |  |  |
| --- | --- | --- | --- |
| 2024-07-25 | 2024 m. vasaros vidurio ataskaita: Lėta pradžia, bet daug žadantis vasaros sezonas2024 m. olimpinių ir parolimpinių žaidynių Paryžiuje išvakarėse Prancūzijos vasaros vidurio turizmo ataskaitoje pateikiamos nevienareikšmės tendencijos. Palyginti su 2023 m., tarptautinių atvykstančių turistų skaičius išlieka stabilus, o pajamos didėja, ypač dėl ilgesnės viešnagės ir didesnių išlaidų. Pastebimas Azijos turistų, ypač iš Kinijos ir Japonijos, augimas, nors lankytojų iš Australijos ir Pietų Korėjos sumažėjo.Birželio ir liepos mėn. pastebimas didelis vietinio turizmo sumažėjimas, nes daugelis Prancūzijos turistų mieliau renkasi keliauti rugpjūtį ir vėlyvąjį sezoną. Tai siejama su biudžeto apribojimais, nepalankiais orais ir sumažėjusiu paskutinės minutės užsakymų skaičiumi.Tikimasi, kad olimpinių žaidynių laikotarpis padidins Paryžiaus lankytojų skaičių, o rugpjūčio ir rugsėjo mėn. prognozuojamas teigiamas skaičius, kurį lems trumpalaikių viešnagių skaičiaus didėjimas ir palankūs orai. Viešbučių ir atostogų nuomos užsakymai vykdomi anksčiau nei planuota, o tai rodo dinamišką sezono pabaigą. | <https://www.adn-tourisme.fr/bilan-de-mi-ete-2024/> | Turizmo sektorius  |
| **Bendradarbiavimui MTEPI[[1]](#footnote-1) srityse aktuali informacija** |
| 2024-07-03 | Liepos 3d. DI tyrimų laboratorija Kuytai, remiama stambių FR verslo magnatų Xavier Niel, Rodolphe Saadé ir buvusio Google CEO Eric Schmidt, pristatė „Moshi“ - dirbtinio intelekto balso modelį, kuris palaiko pokalbį balsu su 70 skirtingų balso stilių ir tonų. Tai maždaug 10 mln. eurų kainavęs 100 porc. prancūziškas mokslinių tyrimų projektas, kuris susilaukė didelio susidomėjimo. Tiesiogiai konkuruojantis su neseniai pristatytu Amerikos „OpenAI“ modeliu, jis leidžia beveik kaip su žmogumi bendrauti bei palaikyti pokalbį. Tačiau „Moshi“ vis dar turi mažų trūkumų, pavyzdžiui, erzinančią tendenciją nenustoti kalbėti, kai kitas žmogus atsakinėja. | <https://www.lesechos.fr/tech-medias/intelligence-artificielle/ia-kyutai-le-laboratoire-soutenu-par-niel-se-lance-dans-la-bataille-des-assistants-vocaux-2105690> | Dirbtinis intelektas, balso modelis |
| 2024-07-04 | Prancūzijos farmacijos bendrovės „Sanofi“ ir amerikiečių „Regeneron“ bendrai sukurta bioterapija "Dupixent", skirta nekontroliuojamai lėtinei obstrukcinei plaučių ligai (LOPL), geriau žinomai kaip rūkančiųjų bronchitas. Liepos 1 d., Europos Sąjunga leido prekiauti šiais bioterapiniais vaistais bronchitui gydyti. Trečia pagrindinė mirties priežastis pasaulyje - LOPL, kuriai būdingas progresuojantis plaučių kvėpavimo takų susiaurėjimas ir nuolatinė obstrukcija. Kaip ir kiti rinkoje jau esantys preparatai, „Dupixent“ nėra vaistas, tačiau juo galima gydyti ir sulėtinti LOPL simptomų progresavimą bei pagerinti pacientų gyvenimo kokybę. | <https://www.lemonde.fr/economie/article/2024/07/03/feu-vert-a-un-nouveau-traitement-de-la-bronchite-du-fumeur-en-europe_6246518_3234.html> | Patvirtinti Bioterapiniai vaistai |
| 2024-07-032024-07-04 | Tarptautinis eksperimentinis projektas ITER- branduolinės sintezės principu paremto tokamak reaktoriaus kūrimas Cadarache tyrimų centre pietų Prancūzijoje- ženkliai brangsta, kaip pranešė projekto vadovai. Pirmosios plazmos paleidimas bus atidėtas aštuoniems metams, o sąskaita projekto partneriams ( ES, JAV, Rusijos, Japonijos, Kinijos, Indijos ir Pietų Korėjos ir kitoms, viso 34 valstybėms) padidės dar 5 mlrd. eurų. Iš pradžių šis projektas, turintis generuoti nelimituotą kiekį švarios energijos, buvo įvertintas 6,6 mlrd. eurų suma, bet dabar kaina išaugo beveik iki 25 mlrd. eurų. Viena šio projekto problemų yra ta, kad dabartinė geopolitinė situacija neleidžia atkurti tarptautinio bendradarbiavimo. Nepaisant visų „Iter“ projekto sunkumų, privatus branduolių sintezės sektorius klesti. Apie trisdešimt visame pasaulyje veikiančių naujų įmonių teigia galinčios tai padaryti greičiau ir daug pigiau. | <https://www.lesechos.fr/industrie-services/energie-environnement/fusion-nucleaire-la-facture-diter-glisse-vers-les-25-milliards-deuros-2105561><https://www.lemonde.fr/economie/article/2024/07/04/iter-ou-le-reve-prometheen-et-exorbitant-de-la-domestication-du-soleil_6246775_3234.html> | Branduolinė energija „Iter“ projektas |
| 2024-07-02 | Birželio 29 d. Kinijos vyriausybė paskelbė naują plėtros planą, kuriame numatoma plėsti strategiškai svarbių retųjų iškasenų, kurios daugiausiai sutelktos Kinijoje, pasaulyje nacionalizavimą. Šis naujausia griežtėjanti CN pozicija yra iššūkis Europai kuo greičiau užsitikrinti vietinės mažai taršios gamybos konkurencingumą.Kinijai tenka 60 % pasaulinės retųjų iškasenų gavybos ir daugiau kaip 90 % rafinuotos produkcijos, kuri itin svarbi energetiniam persitvarkymui, eksporto. Visa gamybos, perdirbimo ir pardavimo grandinė paskelbta valstybės nuosavybe, o pažeidėjams, kurie bando išgauti iškasenas slapta, sugriežtintos baudos. Dėl šio sprendimo turėtų padidėti kainos ir sugriežtėti vyriausybės nustatytos eksporto kvotos. Kita vertus, retųjų iškasenų išgavimas ir rafinavimas yra labai taršus ir aplinką žalojantis procesas, tad daugelis Europos valstybių ir JAV tiesiog buvo nutraukusios tokią gavybą. Tačiau dabar vakarų šalims vėl tenka gaivinti vietinę gamybą, kad sumažintų savo priklausomybę nuo Kinijos produktų. Jungtinės Valstijos subsidijuoja kasyklų Kalifornijoje ir Teksase atidarymą arba plėtrą. ES parėmė didelės retųjų iškasenų perdirbimo gamyklos Estijoje statybą. Norvegija ir Švedija svarsto galimybę atidaryti savo kasyklas. | <https://www.lemonde.fr/economie/article/2024/07/02/pekin-accentue-la-nationalisation-du-secteur-des-terres-rares_6245991_3234.html> | Kinijos retieji žemės ištekliai |

|  |  |  |  |
| --- | --- | --- | --- |
| 2024-07-09 | Prancūzijos startuolis "Pasqal" įveikė 1000 atomų barjerą. Tai svarbus technologinis etapas startuoliui kuriančiam savo kvantinį kompiuterį. Pasqal taikoma "neutralių atomų" technologija apima atomų manipuliavimą lazeriniu pincetu. Kuo daugiau atomų manipuliuojama vienu metu, tuo didesnis skaičiavimo pajėgumas. Bendrovė buvo viena pirmųjų, kuriai pavyko peržengti šimto atomų ribą vienoje dėžutėje. Birželio 25 d. Pasqal pavyko sutalpinti tūkstantį. Mokslininkai tai vadina tūkstančiu "kubitų", pagal analogiją su kompiuterio bitais. Manoma, kad esant tokio dydžio, pagaliau bus galima pademonstruoti kvantinės technologijos pranašumą prieš įprastinį kompiuterį. Įmonė pasirašė partnerystės sutartį su IBM, kad paspartintų savo kompiuterių diegimą. O 10 000 kubitų ribą žadama pasiekti 2026 m. Vos per kelias sekundes bus galima atlikti skaičiavimus, kuriems atlikti įprastu kompiuteriu prireiktų tūkstančių metų. Tai gali atverti išskirtines inovacijų sritis energetikos, chemijos, transporto ir finansų srityse, net jei mašina galės tik skaičiuoti, bet ne samprotauti pagal algoritmą kaip kompiuteris. | <https://www.lemonde.fr/economie/article/2024/07/09/2024-pourrait-bien-etre-l-an-i-du-bouleversement-de-l-informatique-quantique_6248176_3234.html> | Kvantinė kompiuterija |

|  |  |  |  |
| --- | --- | --- | --- |
| 2024-07-12 | „Aleph Alpha“, kadaise laikyta viena didžiausių Vokietijos vilčių generatyvinio dirbtinio intelekto srityje, prarado savo spindesį dėl nuviliančių lingvistinio modelio rezultatų, kurio dabar atsisakė pramonės atstovai ir vyriausybė. Pradinis ažiotažas pasiekė piką, kai buvo paskelbtas 500 mln. dolerių finansavimas, tačiau tyrimai atskleidė, kad tikroji suma gali būti penkis kartus mažesnė. Įkūrėjas Jonas Andrulis pripažįsta strategines klaidas ir prašo kantrybės, žadėdamas naują modelio versiją. Tačiau net ir su paskelbtomis investicijomis „Aleph Alpha“ vis dar gerokai atsilieka nuo geriau finansuojamų konkurentų, tokių kaip prancūzų „Mistral AI“ ir Elono Musko „xAI“. Padėtį dar labiau apsunkina augančios infrastruktūros ir energijos sąnaudos, taip pat Vokietijos įmonių nenoras įsisavinti dirbtinį intelektą. | <https://www.lemonde.fr/economie/article/2024/07/12/aleph-alpha-l-espoir-allemand-de-l-ia-generative-decroche_6249239_3234.html> | Vokietijos viltis generatyvinio dirbtinio intelekto srityje „Aleph Alpha“ |
| 2024-07-17 | Pirmąjį 2024 m. pusmetį Prancūzijos startuoliai pritraukė 4,3 mlrd. eurų, t. y. tiek pat, kiek ir pernai, tačiau jų dinamika pasikeitė - investicijų padaugėjo, o birželį jos buvo didžiausios, ypač tokiuose sektoriuose kaip dirbtinis intelektas ir energetikos pertvarka. Nepaisant didelių lėšų pritraukimo, pavykusių startuoliams „Mistral AI“ ir „Electra“(specializuojasi elektros pakrovėjų stotelių gamyboje), bendras ekosistemos atsparumas išbandomas dėl padidėjusių lėšų pritraukimo sunkumų, Prancūzijos ir Europos investicinių fondų nenoro ir privačių lėšų trūkumo. Didelės palūkanų normos, geopolitinis neapibrėžtumas ir ekonomikos sulėtėjimas stabdo investicijas, o po FR Generalinės Asamblėjos paleidimo įvykęs politinis susiskaldymas dar labiau didina neužtikrintumą. Užsienio investuotojai, laukdami aiškumo, jau sustabdė kai kuriuos projektus, o tai gali turėti įtakos įmonių įsigijimų ir susijungimų dinamikai ir investicinių fondų likvidumui. Nepaisant šių iššūkių, Prancūzijos verslininkai ir toliau kryptingai siekia savo tikslų ir daro pažangą, nors galimybės gauti finansavimą gali pailgėti, kas kelia grėsmę labiausiai pažeidžiamiems startuoliams. Būtina paspartinti konkurencingų sričių, pavyzdžiui, dirbtinio intelekto, kvantinės technologijos, ekologiškų technologijų ir sveikatos priežiūros, plėtrą, tikintis, kad būsima politika ir finansavimas palaikys šį pagreitį didėjančio neapibrėžtumo fone. | <https://www.lefigaro.fr/secteur/high-tech/des-investisseurs-etrangers-ont-deja-appuye-sur-le-bouton-pause-la-french-tech-inquiete-pour-son-avenir-20240716> | Dėl rinkimų stoja startuolių finansavimas |

|  |  |  |  |
| --- | --- | --- | --- |
| 2024-07-03 | Paryžiaus startuolis ,,C12 Quantum Electronics” specializuojasi anglies nano-vamzdelių pagrindu pagamintų kubitų, skirtų ateities kvantiniams kompiuteriams gamyboje. 5-ajame Paryžiaus rajone įsikūrusioje įmonėje dirba apie keturiasdešimt 18 skirtingų tautybių specialistų. Įmonė sukūrė optimalų metodą sumažinti vibraciją ir elektromagnetinius trikdžius, kad būtų užtikrintas kubitų stabilumas. Kubitų gamybos procesas prasideda sukuriant anglies nano-vamzdelius iš anglimi praturtinto metano. Tada nano-vamzdeliai surūšiuojami pagal jų elektronines savybes ir integruojami į silicio lustus, kuriuose elektronas sulaikomas, kad susidarytų kubitas, galintis vienu metu egzistuoti dvejose būsenose 0 ir 1. ,,C12” yra unikalus savo požiūriu ir buvo atrinktas į Prancūzijos gynybos ministerijos programą ,,Proqcima”, skirtą iki 2032 m. sukurti kvantinį kompiuterį. Nepaisant iššūkių, su kuriais susiduria konkurentai, kuriantys pažangias sistemas, ,,C12” remiasi savo kubitų ir planų patikimumu. Tai vienintelis startuolis pasaulyje, besispecializuojantis būtent tokio pobūdžio kubitų plėtroje. | [Dans une fabrique de nanotubes de carbone pour le calcul quantique (lemonde.fr)](https://www.lemonde.fr/sciences/article/2024/07/03/dans-une-fabrique-de-nanotubes-de-carbone-pour-le-calcul-quantique_6246194_1650684.html) | „C12 Quantum Electronics“ sukūrė optimalų metodą kubitų stabilumui |
| 2024-07-03 | ,,Elicit Plant’’ įmonė įkurta 2017 metais, pasiūlė inovatyvų sprendimą -- biostimuliantus, kurie naudoja augaluose esančius fitosterolius. Šie natūralūs lipidai, esantys augalų ląstelių membranose, padeda augalų atsparumui užtikrinti, įskaitant sausras. Olivier Goulay, kosmetikos sektoriaus laboratorijos specialistas, sukūrė formulę, leidžiančią fitosteroliams prasiskverbti į augalus ir padidinti jų kiekį taip sustiprindamas augalų atsparumą sausrai.Nuo 2021 m. ,,Elicit Plant” produktai naudojami 300 tūkstančių hektarų pasaulyje, o 2022 m. įmonė pritraukė 16 milijonų eurų investicijų. Jų biostimuliantai didina augalų šaknis, mažina vandens praradimą per stomatas ir gali padidinti derlių vidutiniškai 10%, sumažindami vandens naudojimą 20%. ,,Nors Elicit Plant” produktai dar nėra tinkami ekologinei žemdirbystei, jie jau yra patvirtinti kaip saugūs aplinkai ir žmonių sveikatai. Įmonė planuoja tolesnį plėtimąsi, siekdama sumažinti priklausomybę nuo pesticidų ir pritaikyti savo produktus naujoms kultūroms, tokioms kaip soja ar vynuogės. | <https://www.lesechos.fr/weekend/planete/elicit-plant-lentreprise-qui-rend-les-cultures-moins-gourmandes-en-eau-2105540> | ,,Elicit Plant‘‘ sukurta formulė, padedanti sustiprinti augalų atsparumą sausrai |

|  |
| --- |
| **Lietuvos ekonominiam saugumui aktuali informacija**  |
| 2024-07-01 | EDF pilotinio projekto - mažojo reaktoriaus Nuward (170 megavatų galios 340 megavatų galios dviejų reaktorių jėgainėje) projektas, kurį EDF kuria kartu su TechnicAtome, atominės energetikos tyrimų centru CEA, branduolinių reaktorių statybos įmone Framatome ir įmone Naval Group, susiduria su technologiniais-inžinieriniais ir finansiniais sunkumais. Dėl šios priežasties EDF nusprendė iš esmės keisti projekto konceptą.Iš pradžių buvo apskaičiuota, kad reaktoriaus sukūrimas kainuos apie 1 mlrd. eurų, ir rinkai jie bus pradėti tiekti 2035-2040 m. Tačiau nepaisant planų pastatyti demonstracinį įrenginį CEA Markulio gamykloje, jis vis dar nepastatytas. Skirtingai nei kai kurie konkurentai, EDF projektas buvo kur kas dosniau finansuojamas iš valstybės biudžeto, nei kiti SMR projektai, atrinkti konkurse. Be to, EDF pradėjo savo reaktoriaus išankstinio licencijavimo procedūras ir 2023 m. gruodį Prancūzijos branduolinės saugos institucijai pateikė saugos dokumentaciją. Tačiau dėl anksčiau nenumatytų problemų EDF vėluoja įgyvendinti projektą, kuriuo siekiama Prancūzijoje pastatyti šešis EPR2 reaktorius, nes išlaidos didėja, o grupė renkasi atsargesnį požiūrį, kad užtikrintų projekto tikslumą ir išvengtų ankstesnės kritikos dėl skubotų strategijų. | <https://www.lesechos.fr/industrie-services/energie-environnement/mini-reacteur-nucleaire-edf-change-ses-plans-pour-son-projet-nuward-2105042>  | Dėl techninių sunkumų ir rinkos lūkesčių EDF paskelbė planų keitimus „Nuward“ modulinio branduolinio reaktoriaus (SMR) projekte. |
| **Bendra ekonominė informacija** |
| 2024-07-01 | Nepaisant to, kad nedarbo lygis gerokai sumažėjo - nuo 10 proc. 2017 m. iki mažiau nei 7,5 proc., prieš parlamento rinkimus Prancūzijos politiniame diskurse užimtumo klausimas lieka neįvertintas - rinkėjams susirūpinimą kelia perkamoji galia, saugumas ir imigracija. Dabartinė vyriausybė, kuri šį ekonominį pagerėjimą aiškina verslui palankiomis reformomis ir mokesčių politika, jaučiasi nepakankamai įvertinta šiuo požiūriu. Nors vyriausybė skelbia sukūrusi daugiau kaip du milijonus darbo vietų, kurių atsiradimą įtakojo tokios priemonės, kaip mokesčių mažinimas ir darbo rinkos reformos, šių darbo vietų tvarumas vertinamas kritiškai, ypač tų, kurias subsidijuoja valstybė. Be to, nerimaujama dėl „zombių įmonių“, kurios išgyvena iš valstybės remiamų paskolų. Administracijai kovojant su nepakankamu savo pasiekimų pripažinimu, ekspertai įspėja, kad ekonominis nestabilumas ir galimi politiniai pokyčiai gali pakenkti šiems laimėjimams, o nedarbas iki metų pabaigos gali išaugti iki maždaug 8 %. | <https://www.lefigaro.fr/social/la-fin-du-chomage-de-masse-le-succes-de-la-majorite-si-vite-oublie-20240701> | Užimtumo tema rinkimuose |
| 2024-07-07 2024-07-082024-07-09 | Liepos 7 d. įvyko rinkimų į Prancūzijos asamblėją II turas, kuriame daugiausiai balsų surinko kairiųjų partijų koalicija Naujasis Liaudies frontas ( planuojamos 188-199 vietos Asamblėjoje), antri- Macroną reminačių centro koalicija( partijų koalicija (166-169 vietos) ir dešinysis Nacionalinis sambūris liko trečioje vietoje (135-143 vietos). Nei viena iš koalicijų nesurinko absoliučios daugumos (289 vietos). Kitą dieną premjeras Gabriel Attal pateikė Respublikos Prezidentui atsistandinimo pareiškimą. Naujoji Liaudies fronto koalicija patikino, kad ministro pirmininko pavardė bus pateikta per savaitę, tačiau Prezidentas turi teisę savo nuožiūra paskirti Ministrą pirmininką. Kadangi Asamblėjoje dar nesusiformavo daugumos blokas (ir kol kas atrodo, kad jį suformuoti bus itin sudėtinga), be to artėja Olimpinės žaidynės, E. Macronas, siekdamas "užtikrinti šalies stabilumą", paliko „savo“ Ministrą Pirmininką poste.Darbdavių judėjimai dar kartą patvirtino savo priešiškumą jų manymu beprotiškai Naujojo liaudies fronto programai (pvz. minimalios algos padidinimas iki 1600 eurų- dabar 1398 eurai, pensijų reformos sustabdymas, turto apmokestinimo sugrąžinimas), kuri, pasak MEDEF prezidento, sužlugdys šalį. Darbdaviai paragino kuo skubiau sudaryti koalicinę vyriausybę, kuri išlaikytų pastaruosius dešimt metų vykdytą liberalią ekonominės pasiūlos politiką. Paryžiaus birža (CAC40 indeksas), žinoma, irgi reaguoja į šalies politinę situaciją ir neaiškumą dėl naujosios vyriausybės viešųjų finansų trajektorija. E. Macronui paskelbus apie Nacionalinės Asamblėjos paleidimą, biržos indeksas smuko rekordinį 4,1 proc. Tačiau paaiškėjus, kad nei viena iš ekstremalių partijų nesurinko daugumos, birža pradėjo atsigauti. Tiesa, investuotojams antrojo turo staigmena buvo Naujojo liaudies fronto laimėtų vietų skaičius. Kadangi valstybės biudžeto deficitas sudaro 5,5 % BVP ir kyla grėsmė, kad Briuselis pradės perviršinio deficito procedūrą prieš Prancūziją, daugiausia rūpesčių kelia biudžeto konsolidavimo klausimas. | <https://www.lemonde.fr/les-decodeurs/article/2024/07/08/la-carte-des-resultats-des-legislatives-2024-au-second-tour-la-composition-de-l-assemblee-et-le-depute-elu-dans-votre-circonscription_6247510_4355771.html><https://www.lemonde.fr/politique/article/2024/07/09/apres-les-elections-legislatives-l-inquietude-grandissante-du-patronat_6248223_823448.html><https://www.lesechos.fr/finance-marches/marches-financiers/legislatives-2024-la-crainte-de-linstabilite-politique-pese-sur-la-bourse-2106384><https://www.lesechos.fr/economie-france/social/patrick-martin-le-programme-du-nouveau-front-populaire-serait-fatal-pour-leconomie-francaise-2106807> | Rinkimų rezultatai, reakcijos |

|  |  |  |  |
| --- | --- | --- | --- |
| 2024-07-07 | Projektas atidaryti ličio kasyklą Echassières vietovėje yra Prancūzijos strategijos, kuria siekiama sumažinti priklausomybę nuo retųjų metalų importo iš Kinijos, dalis. Elektromobiliams skirtų ličio akumuliatorių gamyba yra vienas iš svarbiausių energetinio persitvarkymo elementų nes, nuo 2035 m. Europos Sąjungoje bus uždrausta prekiauti vidaus degimo varikliais varomomis transporto priemonėmis. | <https://www.lemonde.fr/economie/article/2024/07/07/un-projet-de-mine-de-lithium-en-auvergne-reconnu-d-interet-national-majeur-par-un-decret_6247462_3234.html> | Projektas atidaryti ličio kasyklą Echassières vietovėje |
| 2024-07-09 | Prancūzijos ekonomika išgyvena politinio neapibrėžtumo laikotarpį, kuris daro įtaką verslo investiciniams sprendimams, nors pavasarį ekonomika atsigavo, o namų ūkių vartojimą palaikė didelė perkamoji galia. INSEE prognozuoja, kad 2024 m. BVP augs stabiliai - 1,1 %, panašiai kaip ir 2023 m. Tikimasi, kad olimpinės žaidynės paskatins ekonomiką trečiąjį ketvirtį, dėl bilietų pardavimo ir transliavimo teisių padidindamos augimą maždaug 0,25 punkto, tačiau šis teigiamas poveikis bus trumpalaikis, o metų pabaigoje aktyvumas sumažės. | <https://www.lefigaro.fr/conjoncture/les-jo-2024-devraient-soutenir-la-croissance-francaise-au-troisieme-trimestre-20240709> | Olimpinės žaidynės - gelbėjimosi ratas ekonomikai |

|  |  |  |  |
| --- | --- | --- | --- |
| 2024-07-15 | Prieš kasmetinį Tarptautinės jūros dugno institucijos (ISA) susitikimą Kingstone, Jamaikoje, intensyvėja derybos dėl giliavandenės gavybos. 168 valstybės narės diskutuoja dėl sąlygų, kuriomis būtų galima eksploatuoti po vandeniu esančius metalus, reikalingus persitvarkymui energetikos srityje. Kai kurios šalys, pavyzdžiui, Prancūzija, Australija ir Kanada, baiminasi aplinkosauginės ir ekonominės rizikos, ragina imtis atsargumo priemonių arba paskelbti moratoriumą. Kitos, pavyzdžiui, Rusija ir Kinija, remia gavybą dėl galimos naudos, susijusios su retųjų metalų, skirtų akumuliatoriams, gavyba. Aplinkosaugos NVO atkreipia dėmesį į ekologinius pavojus ir ekonominį perspektyvumą. | <https://www.lemonde.fr/planete/article/2024/07/15/intenses-negociations-en-vue-sur-l-exploitation-miniere-des-grands-fonds-oceaniques_6250042_3244.html> | Intensyvios derybos dėl giliavandenės gavybos |
| 2024-07-16 | Asociacijos „Réseau Action Climat“ ir „France Nature Environnement“ paskelbė ataskaitą, kurioje teigiama, kad pramonės išmetamų šiltnamio efektą sukeliančių dujų kiekio mažėjimas labiau susijęs su gamybos mažėjimu, o ne su realiu sektoriaus dekarbonizavimu. Norint, kad Prancūzija iki 2050 m. pasiektų anglies dioksido išmetimo neutralumą, būtina mažinti anglies dioksido išmetimą pramonėje. Daugiausia dėmesio yra skiriama CO2 surinkimui ir saugojimui, nors tai turėtų būti tik kraštutinė priemonė likutiniam išmetamųjų teršalų kiekiui sumažinti, kurio negalima pašalinti arba išvengti, pritaikius kitus anglies dioksido išmetimo mažinimo sprendimus. | <https://www.lemonde.fr/economie/article/2024/07/16/decarbonation-la-difficile-mutation-de-l-industrie-francaise_6250526_3234.html> | Anglies dioksido išmetimo mažinimas-sudėtinga Prancūzijos pramonės transformacija |
| 2024-07-16 | Prancūzijai netrukus bus oficialiai pradėta taikyti Europos procedūra dėl perviršinio biudžeto deficito. Europos Komisija pateikė savo rekomendacijas Europos Sąjungos ekonomikos ir finansų ministrams. Iki mėnesio pabaigos ekonomikos ir finansų taryba turi patvirtinti procedūrą, pagal kurią Prancūzija kartu su Belgija, Italija, Vengrija, Malta, Lenkija ir Slovakija pateks į šalių, kurios nesilaiko stabilumo pakto biudžetui taikomų kriterijų, kategoriją. Pagal šį paktą, kurio galiojimas buvo laikinai sustabdytas dėl Covid-19 pandemijos, reikalaujama, kad valstybių narių biudžeto deficitas neviršytų 3 % BVP, o valstybės skola neviršytų 60 % nacionalinio turto. Tačiau 2023 m. Prancūzijos deficitas sudarys 5,5 % BVP, o valstybės skola - 110,6 % BVP, kuri, kaip prognozuoja Europos Komisija, iki 2025 m. padidės dar iki 114 % BVP. | <https://www.lefigaro.fr/conjoncture/paris-va-officiellement-se-retrouver-sous-le-coup-d-une-procedure-europeenne-pour-deficit-excessif-20240716> | Prancūzijos biudžeto deficitas |
| 2024-07-17 | Paskelbtais Banque Populaire Caisses d'Epargne (BPCE) grupės stebėsenos centro duomenimis, antrąjį ketvirtį nemokumo situaciją patyrė 16 405 įmonės. BPCE stebėsenos centras prognozuoja, kad iki metų pabaigos bus paskelbta 65 000 bankrotų ir iškils grėsmė 260 000 darbo vietų. Nors pastarųjų dvejų metų infliacinis šokas neturėjo bendro poveikio verslo maržoms, kurios 2023 m. padidėjo (iki 32 %), šis skaičius slepia didelius skirtumus. Jis labiau paveikė MVĮ, kurioms tenka kovoti su maržomis, gerokai mažesnėmis už Prancūzijos įmonių vidurkį, ypač buitinių paslaugų ir statybos srityse. Abiejose grandinės pusėse per praėjusius metus labai pablogėjo statybų ir nekilnojamojo turto įmonių padėtis - 16 362 nemokumo atvejai (27 proc. daugiau nei 2019 m.), įskaitant 1 944 nekilnojamojo turto agentūras (216 proc. daugiau), 1 175 statybos darbų įmones ir 2 910 įmonių, kurios specializuojasi montavimo darbų srityje (45 proc. daugiau). Galiausiai kiti sektoriai kenčia dėl namų ūkių, kurių perkamoji galia nuo 2019 m. bendrai padidėjo tik 0,6 %, vartojimo pokyčių - drastiškai sumažėjo išlaidos maistui, drabužiams ir automobiliams pirkti. Viešbučiai ir restoranai apskritai laikosi geriau nei greitojo maisto tinklai ir viešojo maitinimo įstaigos. | <https://www.lemonde.fr/economie/article/2024/07/17/les-defaillances-d-entreprises-retrouvent-leur-plus-haut-niveau_6251627_3234.html> | Verslo įmonių nemokumas vėl pasiekė rekordinį lygį |
| 2024-07-23 | Kibernetinio saugumo debesų kompiuterijoje srityje besispecializuojantis Izraelio ir JAV startuolis „Wiz“ atsisakė „Google“ dukterinės įmonės „Alphabet“ 23 mlrd. dolerių vertės įsigijimo pasiūlymo. Nepaisant to, kad pasiūlymas buvo daugiau nei dvigubai didesnis nei ankstesnis „Wiz“ įvertinimas, bendrovė nori sutelkti dėmesį į savo augimą ir artėjantį IPO. Šis sprendimas yra nesėkmė „Alphabet“, kuri siekia efektyviau konkuruoti debesijos sektoriuje su „Amazon Web Services“ ir „Microsoft Azure“. Neseniai 1 mlrd. JAV dolerių pritraukusi „Wiz“ planuoja siekti 1 mlrd. JAV dolerių metinių pasikartojančių pajamų ir tęsti IPO.Įsigijimo pasiūlymas taip pat išryškino „Google“ konkurencinę padėtį debesų kompiuterijos rinkoje, kurioje ji užima 11 %, palyginti su 25 % „Microsoft Azure“ ir 31 % „Amazon Web Services“. | <https://www.lesechos.fr/tech-medias/hightech/wiz-rejette-loffre-de-rachat-a-23-milliards-de-google-2109506>  | „Wiz“ atmeta „Google“ 23 mlrd. dolerių perėmimo pasiūlymą |
| 2024-07-23 | Eteris yra „Ethereum“ blokų grandinės valiuta ir pagal rinkos kapitalizaciją yra antra pagal dydį kriptovaliuta po bitkoino. SEC patvirtinimas ir Ethereum ETF paleidimas žymi šios naujos skaitmeninio turto klasės pripažinimą. Pasak „Wintermute Trading“, analitikai tikisi, kad per pirmuosius veiklos pradžios metus į eterio produktus įplauks apie 4,8-6,4 mlrd. dolerių. | <https://www.lesechos.fr/finance-marches/marches-financiers/cryptos-le-gendarme-boursier-americain-autorise-les-etf-sur-lether-2109547>  | Kriptovaliutos: JAV vertybinių popierių priežiūros institucija patvirtino ETF eteriui |
| 2024-07-24 | PMI indeksai rodo, kad ekonomikos atsigavimas euro zonoje silpsta, o indekso vertė nukrito iki 50,1 punkto, palyginti su 50,9 punktų birželio mėnesį. Ši tendencija ypač ryški Vokietijoje, kur pramonės sektoriaus būklė blogėja. Europos ekonomika neturi aiškių augimo variklių, o užsienio ir vidaus paklausa mažėja. ING banko ekonomistai pažymi, kad šie rodikliai nerodo artėjančios recesijos, tačiau iliustruoja lėtą atsigavimą. Deutsche Bank ekonomistas Robinas Vinkleris pastebi, kad Vokietijos atsigavimas, regis, sustojo, patvirtindamas ECB pirmininkės Christine Lagarde nuogąstavimus dėl padidėjusių ekonomikos augimo rizikų. Tikslesnė padėtis paaiškės liepos mėnesio gale, paskelbus antrojo ketvirčio Europos BVP duomenis. Pirmasis ketvirtis buvo geras, euro zonos BVP padidėjo 0,3%.  | <https://www.lesechos.fr/monde/europe/la-reprise-economique-en-danger-dans-la-zone-euro-2109892>  | Euro zonoje ekonomika silpsta |
| 2024-07-24 | Siekiant valdyti savo Valstybės skolą, Prancūzijai reikia sutaupyti 112 milijardų eurų per septynis-dvylika metų, teigia Ekonominės analizės tarybos (CAE) paskelbta ataskaita. Ekonomistai Adrien Auclert, Thomas Philippon ir Xavier Ragot rekomenduoja mažinti viešąsias išlaidas, nors laikinai didinant mokesčius. Esant Valstybės skolai, siekiančiai 110 % BVP 2023 m. ir deficitui, siekiančiam 5,5 %, Prancūzija turi stabilizuoti savo skolą siekdama 1 % BVP pirminio pertekliaus. Norėdama sumažinti šį įsiskolinimą, Prancūzija turi sutaupyti 112 milijardų eurų per ateinančius 7–12 metų. Siūlomos trumpalaikės priemonės apima mokymosi pagalbos mažinimą, socialinių įmokų lengvatų virš 2,5 minimalios algos panaikinimą, didelių įmonių mokslinių tyrimų mokesčių kreditų mažinimą ir paveldėjimo mokesčių lengvatų panaikinimą. Taip pat rekomenduojama laikinai didinti mokesčius arba įšaldyti išlaidas bei mokesčių tarifus. | <https://www.lesechos.fr/economie-france/budget-fiscalite/deficits-dette-des-experts-preconisent-des-economies-massives-pendant-sept-a-douze-ans-2109870>  | Prancūzijos viešoji skola |
| 2024-07-29 | Ekonomistė ir Prancūzijos banko Valdybos pirmininko pavaduotoja Agnès Benassy-Quéré gina ECB sprendimą kelti palūkanų normas, siekiant kovoti su infliacija. Nors palūkanų normos šiuo metu yra aukštesnės nei ankstesniais metais, jos vis dar yra žemos palyginti su 1990-aisiais. Ji pažymi, kad infliacija euro zonoje sumažėjo nuo 5,5 % iki 2,5 % tarp 2023 m. birželio ir 2024 m. birželio. Įmonės turėtų sugebėti susidoroti su šiais palūkanų normų padidėjimais dėl mažesnio skolos lygio, stiprios pinigų srauto pozicijos ir atsparių pelno maržų, kas leidžia manyti, kad jos sėkmingai prisitaikys prie ankstesnių normų padidėjimų. | <https://www.lesechos.fr/finance-marches/marches-financiers/les-entreprises-devraient-pouvoir-absorber-les-effets-des-dernieres-hausses-de-taux-2110834> | Prancūzijos centrinis bankas pasisako už palūkanų normų kėlimą |
| **Kita ekonominiam bendradarbiavimui aktuali informacija** |
| 2024-07-02 | Revolut, britų neobankas, 2023 metais pranešė apie rekordinius rezultatus-beveik dvigubai padidėjusias pajamas iki 1,8 mlrd. svarų (2,1 mlrd. eurų) ir pelną iki 344 mln. svarų (395 mln. eurų) nuo vos mažiau nei 6 mln. svarų 2022 metais. Įmonė dabar gali pasigirti turinti 45 mln. klientų visame pasaulyje, įskaitant daugiau nei 3 mln. Prancūzijoje. Tai jau treti metai iš eilės, kai Revolut uždirba pelną, pabrėždama savo efektyvų verslo modelį. Neobanko augimą skatina ženklus naujų klientų skaičiaus, pervedimų apimtys ir pajamų iš abonemento didėjimas. Palūkanų pajamos taip pat sparčiai augo dėl didesnių klientų indėlių ir išplėsto kredito portfelio. Revolut taiko griežtą išlaidų kontrolę, banko administracinės išlaidos didėjo tik 22% lyginant su pajamų augimu. Įmonė planuoja reinvestuoti pelną į produktų bei rinkos plėtrą, siekdama iki 2028 metų turėti 20 mln. klientų Prancūzijoje. Revolut ruošia būsto paskolų pasiūlymą, kuris metų pabaigoje galėtų būti pradėtas teikti Airijoje ir Lietuvoje, o nuo 2025 m. - ir kitose šalyse, įskaitant ir Prancūziją. | <https://www.lesechos.fr/finance-marches/banque-assurances/revolut-depasse-les-2-milliards-deuros-de-revenus-2105159> |  |

|  |  |  |  |
| --- | --- | --- | --- |
| 2024-07-10 | Prancūzijos spauda atkreipė dėmesį, kad Persijos įlankos šalys, pavyzdžiui, Jungtiniai Arabų Emyratai ir Saudo Arabija, įsitraukia į pasaulines lenktynes dėl strateginių retųjų iškasenų, kurios yra labai svarbios energetiniam persitvarkymui. 2023 m. gruodį JAE už 1,1 mlrd. dolerių įsigijo 51 proc. vario kasyklos "Mopani" Zambijoje. Saudo Arabija įsteigė 15 mlrd. dolerių vertės fondą "Manara Fund", skirtą investuoti į telkinius užsienyje, ir jau įsigijo 10 % Brazilijos kalnakasybos milžinės "Vale" antrinės įmonės akcijų. Šios iniciatyvos yra jų ekonomikos diversifikavimo strategijos dalis, nes jos atsisako angliavandenilių, kad užsitikrintų retųjų metalų, kurie labai svarbūs elektromobilių ir gynybos pramonei, tiekimą. Šios strategijos taip pat apima bendradarbiavimo kasybos srityje susitarimus su keliomis šalimis ir retųjų iškasenų "superregiono" sukūrimą siekiant konkuruoti su Kinija. Persijos įlankos šalių investicijos laikomos neutraliomis, neverčiančiomis šalių gavėjų rinktis tarp Jungtinių Valstijų ir Kinijos, kas stiprina jų vaidmenį pasaulinėje energetikos pertvarkoje. | <https://www.lemonde.fr/economie/article/2024/07/10/les-nouvelles-ambitions-des-pays-du-golfe-dans-les-minerais-strategiques_6248416_3234.html> | Nauji veikėjai retųjų metalų rinkoje |
| 2024-07-25 | TotalEnergies, nepaisant nedidelio pelno sumažėjimo, ir toliau rodo stiprius finansinius rezultatus, su beveik 10 milijardų eurų pelno nuo 2024 metų pradžios. Nors pasaulinės naftos ir dujų kainos sumažėjo nuo aukštumų, pasiektų 2022 metais, jos išlieka pakankamai aukštos, kad išlaikytų didžiųjų naftos kompanijų pelningumą, įskaitant TotalEnergies. Pirmajame 2024 metų pusmetyje kompanija uždirbo 110 milijardų dolerių pajamų, tai yra 7,2 % mažiau nei per tą patį laikotarpį 2023 metais, o grynasis pelnas siekė beveik 10 milijardų dolerių, tai yra 1 % mažiau nei pernai. Tačiau didžiausią pajamų dalį vis dar sudaro iškastinės energijos šaltiniai, o atsinaujinančios energijos šaltiniai sugeneravo tik 1,1 milijardo dolerių veiklos pelno. Generalinis direktorius Patrick Pouyanné pažymėjo, kad atsinaujinančios energijos veiklos pinigų srautai atitinka metines prognozes. Be to, TotalEnergies ir toliau rūpinasi savo akcininkais, padidindama dividendus ir planuodama akcijų supirkimą. | <https://www.lefigaro.fr/societes/totalenergies-affiche-pres-de-10-milliards-d-euros-de-profits-depuis-le-debut-de-l-annee-20240725>  | TotalEnergies pelnas siekia beveik 10 mlrd. |
| 2024-07-04 | Po šešių mėnesių tyrimo, Senato sudaryta tyrimo komisija „Dėl elektros energijos gamybos, vartojimo ir kainos laikotarpiams iki 2035 m. ir 2050 m.“, išklausiusi daugiau nei 130 asmenų, pateikė ataskaitą apie elektros gamybą, vartojimą ir kainas iki 2035 ir 2050 m. Rekomenduoja mažinti elektros mokesčius, taikant mažesnę 5,5 % PVM normą baziniam vartojimui ir siūloma pakeisti esamą kainų reguliavimo sistemą ilgalaikiais kontraktais, kad būtų stabilizuotos elektros kainos. Taip pat, pabrėžiamas investicijų į branduolinę energiją svarbumas pratęsiant esamų branduolinių jėgainių veikimo laiką ir statant naujus reaktorius, taip siekiant sumažinti priklausomybę nuo iškastinio kuro ir užtikrinti ilgalaikį energijos tiekimą. | <https://www.lefigaro.fr/conjoncture/tva-nucleaire-les-pistes-du-senat-pour-reduire-la-facture-d-electricite-20240704> | Senato tyrimas siekiant sumažinti elektros kainas |
| 2024-07-17 | 2023 m. Vokietijos geležinkelių alianso atliktas tyrimas rodo, kad Prancūzija yra paskutinė tarp 13 kaimyninių Europos šalių pagal investicijas į geležinkelių infrastruktūrą su 51 euru vienam gyventojui. Lyginant su kitomis šalimis, kaip Ispanija (70 eurų) ir Italija (92 eurai), Prancūzija atsilieka. Pirmaujančios šalys yra Liuksemburgas (512 eurų), Šveicarija (477 eurai) ir Danija (336 eurai). Nepaisant pažadų investuoti 100 milijardų eurų iki 2040 m., Prancūzijos investicijos į geležinkelius yra nepakankamos. Finansavimo struktūra apima viešąsias lėšas, bankų paskolas ir mokesčius už naudojimąsi geležinkelių tinklu, tačiau tyrimas atsižvelgia tik į viešąsias išlaidas, kas gali iškreipti tikrąjį vaizdą.,,SNCF Réseau”, atsakinga už geležinkelių priežiūrą ir atnaujinimą, finansuojama daugiausia per mokesčius (55%), paskolas ir valstybės dotacijas. Tačiau dideli mokesčiai už naudojimąsi tinklu didina bilietų kainas, mažina rinkos patrauklumą ir konkurenciją. Kitose šalyse, kaip Šveicarijoje, keliai finansuoja geležinkelius, tačiau panašios iniciatyvos Prancūzijoje nebuvo įgyvendintos. Nepaisant vyriausybės pripažintos būtinybės investuoti į geležinkelius, realūs veiksmai kol kas stringa dėl politinių ir finansinių kliūčių. | <https://www.lefigaro.fr/conjoncture/investissement-dans-le-ferroviaire-la-france-est-elle-vraiment-le-cancre-de-l-europe-20240717> | Prancūzijos geležinkelių investicijų atotrūkis |
| 2024-07-22 | Ekonomistas Xavier Dupret savo straipsnyje „Le Monde“ pabrėžia, kad penkios įmonės – ADM, Bunge, Cofco, Cargill ir Louis Dreyfus Company – dominuoja pasaulinėje maisto tiekimo rinkoje ir reikšmingai įtakoja kainas. Anot jo, pastarasis maisto kainų šuolis yra mažiau susijęs su pasaulinės rinkos sąlygomis, tokiomis kaip karas Ukrainoje, ir daugiau su šio oligopolio padidėjusiais pelnais. Šių tarptautinių korporacijų galios koncentracija, kurios kontroliuoja apie 80 % pasaulinės grūdų prekybos, lėmė didžiulį pelno augimą, kenkiant vartotojams. Dupret pažymi, kad nors geopolitinės įtampos daro įtaką kainoms, oligopolio pelno maržos rodo, kad rinkos koncentracija yra pagrindinis maisto kainų infliacijos veiksnys. | <https://www.lemonde.fr/idees/article/2024/07/22/aujourd-hui-cinq-entreprises-adm-bunge-cofco-cargill-et-louis-dreyfus-company-dominent-la-quasi-totalite-de-l-approvisionnement-alimentaire-dans-le-monde_6255170_3232.html> | Maisto produktų kainų kilimas ir oligopolijų vaidmuo |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

Daiva Kirkilaitė-Chetcuti, LR ambasados Prancūzijos Respublikoje komercijos atašė

tel.: +33 1 4054 5066, el. paštas daiva.chetcuti@urm.lt

Otilija Snieškaitė, LR ambasados Prancūzijos Respublikoje komercijos atašė,

mob. +33 7 60 52 42 58, el. paštas otilija.snieskaite@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)